
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 359 

Ίδρυση αεροπορικών σχολών για την απόκτηση ερασιτε¬ 
χνικής άδειας χειριστών ελαφρών αεροσκαφών Πο¬ 
λιτικής Αεροπορίας. Κανονισμός Οργάνωσης και 
Λειτουργίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡί » ΪΛΣ 

Έχοντας υπόψη: 

1. Τις διατάξεις του άρθρου 13 του Ν. 1815/1988 «Κύ¬ 
ρωση του Κώδικα Αεροπορικού Δικαίου* <Α 250). 

2. Τις διατάξεις του άρθρου 29Α του Ν. 1558/1986 
όπως αυτό προστέθηκε με το άρθρο 27 του Ν. 2081/ 
1992. 

3. Το γεγονός ότι από τις διατάξεις του παρόντος Δια¬ 
τάγματος ουδεμία επιβάρυνση προκύπτει για τον προϋπο¬ 
λογισμό της υπηρεσίας Πολιτικής Αεροπορίας έτους 1995 
(Φορέας 39/120). 

4. Την με αριθμ. 316/1995 γνωμοδότηση του Συμβου¬ 
λίου της Επικράτειας, με πρόταση του Υπουργού Μετα¬ 
φορών και Επικοινωνιών, αποφασίζουμε: 

ΚΕΦΑΛΑΙΟ Α 

ΓΕΝΙΚΕΣ ΔΙΑΤΑΞΕΙΣ - ΙΔΡΥΣΗ ΣΧΟΛΗΣ 
'Αρθρο 1 

Ορισμοί: 

α) Αεροπορική σχολή ερασιτεχνών χειριστών αεροσκα¬ 
φών: Το εκπαιδευτικό κέντρο που είναι εγκατεστημένο 
εντός ή πλησίον αεροδρομίου ή ελικοδρομίου, όπου εκτε- 
λείται η εκπαίδευση για την απόκτηση ερασιτεχνικής 
άδειας χειριστών αεροσκαφών. 

β) Εγκεκριμένη εκπαίδευση: Η εκπαίδευση που γίνεται 
βάσει προκαθορισμένου προγράμματος εγκεκριμένου 
από την Υπηρεσία Πολιτικής Αεροπορίας (ΥΠΑ). 

γ) Ειδικοί όροι λειτουργίας σχολής: Οι κατά περίπτωση 
πρόσθετες απαιτήσεις της ΥΠΑ, οι οποίες είναι προσαρ- 
τημένες στην άδεια λειτουργίας της σχολής. 

δ) Εκμεταλλευόμενος: Το φυσικό ή νομικό πρόσωπο 
που ασκεί εκμετάλλευση Αεροπορικής Σχολής χειριστών 
αεροσκαφών. 

ε) Εκπαιδευτικά αεροσκάφη: Τα κατάλληλα για εκπαί¬ 
δευση πολιτικά αεροσκάφη, τα οποία χρησιμοποιούνται 
οε εκπαιδευτικές πτήσεις μέσα στα πλαίσια λειτουργίας 
Αεροπορικής Σχολής χειριστών αεροσκαφών. 

στ) Εκπαιδευτική πτήση: Η πτήση, η εκτελούμενη μέσα 


στα πλαίσιά λειτουργίας Αεροπορίας Σχολής, αποκλει¬ 
στικά για εκπαίδευση ή εξάσκηση ή εξέταση χειριστών 
από εκπαιδευτή πτήσεων της σχολής, η οποία κατέχει 
άδεια λειτουργίας για παροχή εγκεκριμένες εκπαίδευσης 
σε ερασιτέχνες χειριστές αεροσκαφών Πολιτικής Αερο¬ 
πορίας. 

ζ) Εξουσιοδοτημένος εκπρόσωπος της ΥΠΑ: Υπάλλη¬ 
λος της ΥΠΑ, ο οποίος έχει εξουσιοδοτηθεί από το Διοι¬ 
κητή της Υ.Π.Α. για να ασκεί ορισμένες αρμοδιότητες, 
σύμφωνα με τις διατάξεις του παρόντος διατάγματος. 

η) Μαθητευόμενος χειριστής ή μαθητής: Αυτός που εί¬ 
ναι εγγεγεμμένος και παρακολουθεί τακτικά μαθήματα σε 
Σχολή. Οι μαθητές μπορεί να είναι Ελληνες, υπήκοοι χω¬ 
ρών της Ε. Ε. ή υπήκοοι τρίτων χωρών, Για την εκπαίδευση 
των τελευταίων απαιτείται άδεια της ΥΠΑ. 

θ) Χρόνος εκπαίδευσης σε αεροσκάφος διπλού χειρι¬ 
σμού: Το συνολικό χρονικό διάστημα, κατά τη διάρκεια του 
οποίου ο μαθητευτόμενος χειριστής αεροσκαφών εκπαι¬ 
δεύεται σε πτήση από εκπαιδευτή. 

ι) Χρόνος πτήσης με όργανα: Το συνολικό χρονικό διά¬ 
στημα κατά τη διάρκεια του οποίου ο χειριστής κυβερνά το 
αεροσκάφος με τη βοήθεια αποκλειστικά των οργάνων 
αυτού, χωρίς βοήθεια εξωτερικών σημείων αναγνώρι¬ 
σης. 

ια) Χρόνος πτήσης: Το συνολικό χρονικά διάστημα από 
της έναρξης της δια των ιδίων μέσων κίνησης αεροσκά¬ 
φους, μέχρι της μετά το πέρας της πτήσης «κινητοποίη¬ 
σης αυτού. 

ιβ) Χρόνος πτήσης «μόνος» (801.0): Το συνολικό χρο¬ 
νικό διάστημα πτήσης, κατά τη διάρκεια του οποίου ο μα¬ 
θητευόμενος χειριστής είναι ο μόνος που επιβαίνει στο 
αεροσκάφος. 

Άρθρο 2 

Έκταση εφαρμογής - άδεια λειτουργίας 

1. Οι διατάξεις του παρόντος διατάγματος έχουν εφαρ¬ 
μογή σε αεροπορικές σχολές ερασιτεχνιών χειριστών αε¬ 
ροσκαφών, που είναι εγκατεστημένες στην Ελληνική επι¬ 
κράτεια και παρέχουν αεροπορική εκπαίδευση στον αέρα 
ή και σε συνθεκπκά εκπαιδευτικά μέσα, καθώς και εκπαί¬ 
δευση θεωρητικών γνώσεων για συγκεκριμένα προγράμ¬ 
ματα εκπαιδεύσεως. Η εκπαίδευση αέρος παρέχεται με 
«ιεροσκάφη ελληνικού νηολογίου ιδιόκτητα ή μισθω¬ 
μένα. 

2. Η άδεια για την ίδρυση και λειτουργία σχολής χειρι- 

ατών αεροσκαφών Πολιτικής Αεροπορίας χορηγείται από 
τον Υπουργό Μεταφορών και Επικοινωνιών, ύστερα από 
πρόταση της ΥΠ Α. Απαγορεύεται η λειτουργία σχολής χω¬ 
ρίς την ανωτέρω άδεια ή κατά παράβαση των όρων αυτής. 

3. Η κατά την προηγούμενη παράγραφο του άρθρου αυ¬ 
τού άδεια χορηγείται μόνο σε φυςικά ή νομικά πρόσωπα, 
που πληρούν τις προϋποθέσεις του άρθρου 18 του Ν. 
1815/88 «Κύρωση Αεροπορικού Δικαίου· (Α 250), όπως 
αυτό έχει αντικατασταθεΐ με το άρθρο 40 παρ. 16 του Ν. 
2065/1Θ92 (Α 113) και το Π.Δ. 365/94 (Α 199). 

Επιπλέον, απαιτείται οι διευθυντές, εντεταλμένοι σύμ¬ 
βουλοι, γενικοί διευθυντές ή και έτερο κατά τον νόμο 
εντεταλμένα όργανα να γνωρίζουν επαρκώς την Ελληνική 
γλώσσα κατά τις κείμενες διατάξεις. 

4. Τα μαθήματα θα γίνονται στην ελληνική ή αγγλική 
γλώσσα ενώ για τις λοιπές λειτουργίες της σχολής θα χρη¬ 
σιμοποιείται η ελληνική. 

5. Η άδεια ίδρυσης και λειτουργίας αεροπορικής σχολής 
χορηγείται μετά από αίτηση του εκμεταλλευόμενου, ο 
οποίος θα πρέπει να αποδείξει ότι η υπό ίδρυση σχολή 
πληροί τις αναγκαίες προϋποθέσεις και απαιτήσεις και ότι 
μπορεί να παράσχει αεροπορική εκπαίδευση σύμφωνα με 
τις διατάξεις του παρόντος και τους ειδικούς όρους λει¬ 
τουργίας της. Η άδεια χορηγείται αρχικά για ένα χρόνο. Η 
ανανέωση της άδειας πραγματοποιείται ανά τριετία. 

Μαζί με την αίτηση υποβάλλεται το εγχειρίδιο οργάνω¬ 
σης, λειτουργίας και εκπαίδευσης της σχολής. 

6. Η άδεια ίδρυσης και λειτουργίας της σχολής ισχύει, 
εφόσον πληρούνται οι προϋποθέσεις των διατάξεων του 
παρόντος διατάγματος. Σε περίπτωση παράβασης ή από¬ 
κλισης από αυτές, η άδεια λειτουργίας μπορεί να αναστα¬ 
λεί ή να ανακληθεί με αιτιολογημένη απόφαση του Υπουρ¬ 
γού Μεταφορών και Επικοινωνιών. 

7. Η αίτηση για χορήγηση ή ανανέωση άδειας ίδρυσης 
και λειτουργίας αεροπορικής σχολής ερασιτεχνών χειρι¬ 
στών αεροσκαφών συνοδεύεται από παράβολο 60.000 
δρχ. {εξήντα χιλιάδων δραχμών). 

Τούτο δύναται να αναπροσαρμόζεται με απόφαση του 
Υπουργού Μεταφορών και Επικοινωνιών. Η αίτηση υπο¬ 
βάλλεται στην ΥΠΑ σαράντα πέντε (45) τουλάχιστον ημέ¬ 
ρες πριν από την ημερομηνία που πρόκειται η σχολή να 
λειτουργήσει. 

8. 0 εκμεταλλευόμενος υποχρεούται να αναφέρει στην 
αίτησή του την ακριβή διεύθυνση των εγκαταστάσεων της 
υπό ίδρυση σχολής. Άν ο εκμεταλλευόμενος δεν διαθέτει 
ιδιόκτητο ή ιδιωτικό αεροδρόμιο ή ελικοδρόμιο, η ΥΠΑ 
μπορεί να επιτρέψει την εγκατάσταση σχολής σε κρατικά 
πολιτικά αεροδρόμια ή σε τοποθεσία πλησίον αυτών, σύμ¬ 
φωνα με την ισχύουσα νομοθεσία και εφόσον κατά την 
κρίση της ΥΠΑ δεν θα παρεμποδίζονται οι πτήσεις των αε¬ 
ροσκαφών που εκτελούν δημόσιες μεταφορές. 

9. Απαγορεύεται η χρησιμοποίηση αεροσκαφών σε εκ¬ 
παιδευτικές πτήσεις χωρίς άδεια ή κατά παράβαση των 
όρων και περιορισμών της χορηγηθείσας άδειας από την 
ΥΠΑ. 

10. Απαγορεύεται να γίνεται εκμετάλλλευση εκπαιδευ¬ 
τικών αεροσκαφών κατά παράβαση των ειδικών όρων τε¬ 
χνικής εκμετάλλευσης εκπαιδευτικών αεροσκαφών, που 
εκδίδονται, συμπληρώνονται ή τροποποιούνται από την 
ΥΠΑ, εφ' όσον απαιτείται. 

11. Οι ειδικοί όροι τεχνικής εκμετάλλευσης εκπαιδευτι¬ 
κών αεροσκαφών αεροπορικής σχολής περιλαμβάνουν: 


α) Περιορισμούς σε ότι αφορά την εκμετάλλευση αερο¬ 
δρομίων, ελικοδρομίων και πεδίων προσγείωσης. 

β) Περιορισμούς Εναερίων Χώρων. 

Υ) Απαιτήσεις σχετικές με τον εξοπλισμό των εκπαιδευ¬ 
τικών αεροσκαφών. 

δ) Χρονικούς περιορισμούς επιθεωρήσεων σκαφών, κι¬ 
νητήρων, ελίκων, οργάνων, παρελκομένων και γενικά εξο¬ 
πλισμό αεροσκαφών. 

ε) "Αλλα στοιχεία, τα οποία μπορεί να καθορίσει η ΥΠΑ 
για να καλυφθούν ειδικές ανάγκες ή περιπτώσεις που 
αφορούν την ασφάλεια των πτήσεων. 

12.0 εκμεταλλευόμενος Αεροπορική Σχολή υποχρεού- 
ται να ενημερώνει το προσωπικό του για το περιεχόμενο, 
την τήρηση και την εφαρμογή των ειδικών όρων τεχνικής 
εκμετάλλευσης, σε σχέση με τις ευθύνες και τα καθήκο¬ 
ντα κάθε ενός στον τομέα αρμοδιοτήτων του. Ειδικότερα, 
ο εκμεταλλευόμενος υποχρεούται να λαμβάνει τα κατάλ¬ 
ληλα μέτρα και να εξασφαλίσει ότι το εκπαιδευτικό και 
λοιπό προσωπικό γνωρίζει τους νόμους, τους Κανονι¬ 
σμούς και τις διαδικασίες που έχουν σχέση με την εκτέ¬ 
λεση των αντιστοίχων καθηκόντων του και ότι συμμορ- 
φούται προς αυτούς. 

13. Ο εκμεταλλευόμενος ευθύνεται για τη σωστή 
άσκηση της τεχνικής εκμετάλλευσης των εκπαιδευτικών 
αεροσκαφών του και τη λειτουργία της Σχολής. Προς 
τούτο πρέπει να λαμβάνει τα αναγκαία μέτρα, να ασκεί 
τους απαραίτητους ελέγχους και να βεβαιώνεται ότι η λει¬ 
τουργία της Σχολής γίνεται σύμφωνα με την άδεια και τους 
ειδικούς όρους τεχνικής εκμετάλλευσης, καθώς και όπ 
πληρούνται οι απαιτήσεις του παρόντος Διατάγματος. 

14. Ο έλεγχος για τη σωστή εφαρμογή των διατάξεων 
του παρόντος Διατάγματος γίνεται από την ΥΠΑ. Για το 
σκοπό αυτό, ο εκμεταλλευόμενος υποχρεούται να επιτρέ¬ 
πει στους εξουσιοδοτημένους εκπροσώπους της ΥΠΑ την 
άσκηση ελέγχου, ο οποίος εκτείνεται σε όλες τις φάσεις 
και τα στάδια της λειτουργίας της Σχολής. 

ΚΕΦΑΛΑΙΟ Β 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΣΧΟΛΗΣ 
Αρθρο 3 

Επάρκεια της Σχολής 

1. Για τη χορήγηση της κατά το άρθρο 2 του παρόντος 
άδειας ίδρυσης και λειτουργίας αεροπορικής σχολής ερα¬ 
σιτεχνών χειριστών ελαφρών αεροσκαφών, η σχολή πρέ¬ 
πει να αποδείξει στους εξουσιοδοτημένους εκπροσώπους 
της ΥΠΑ ότι είναι ικανή να λειτουργεί και να εκτελεί εκπαι¬ 
δευτικές πτήσεις κατά τρόπο ασφαλή και ικανοποιη¬ 
τικό. 

Ειδικότερα ο εκμεταλλευόμενος πρέπει να αποδείξει 
ότι η σχολή διαθέτει: 

α. Εκπαιδευτικό κέντρο που να πληροί τις απαιτήσεις 
του παρόντος διατάγματος. 

β. Οργάνωση, επάρκεια και καταλληλότητα μέσων και 
προσωπικού. 

γ. Κανονισμό λειτουργίας της σχολής. 

δ. Μέσα και ευκολίες για τη συντήρηση των αεροσκα¬ 
φών καθώς και για τον ανεφοδιασμό των με καύσιμα. 

ε. Αεροσκάφη πτητικώς ικανά και κατάλληλα για το εί¬ 
δος των πτήσεων που προορίζονται. 

στ. Χειριστές που είναι κάτοχοι των απαιτουμένων σε 
ισχύ αδειών, ικανοτήτων και ειδικοτήτων και αξιοποιημένα 
για εκπαιδευτικές πτήσεις, σύμφωνα με τις απαιτήσεις το 

παρόντος διατάγματος. 

ζ. Τεχνικό προσωπικό συντήρησης που να κατέχει 
άδειες με τις ειδικότητες και ικανότητες που απαιτούνται 
και βοηθητικό προσωπικό για την εξυπηρέτηση και συντή¬ 
ρηση των αεροσκαφών της σχολής. 

η. Εκπαιδευτές εδάφους που να έχουν αποδεδειγμένη 
πείρα διδασκαλίας των ανατεθέντων σ’ αυτούς μαθημά¬ 
των. 

θ. Διοικητικό προσωπικό επαρκές και ανημερωμένο για 
την τήρηση των απαιτήσεων του παρόντος διατάγματος. 

ι. Κατάλληλα εκπαιδευτικά βοηθήματα που να καλύ¬ 
πτουν όλο το φάσμα της θεωρητικής και πρακτικής εκπαί¬ 
δευσης εδάφους. 

ια. Μέσα πυροπροστασίας αεροσκαφών και εγκαταστά¬ 
σεων και προσωπικό εξειδικευμένο στην κατάσβεση σε 
αεροσκάφη και εγκαταστάσεις. 

ιβ. Εγχειρίδιο τεχνικής εκμετάλλευσης και εκπαίδευσης 
ως και βιβλίο εντολών. 

ιγ. Προσωπικό μητρώο μαθητευομένων χειριστών αερο¬ 
σκαφών που θα περιλαμβάνει και τα στοιχεία εκπαίδευσής 
τους. 

Άρθρο 4 

Προσωπικό Σχολής 

1. Η σχολή κατά το διάστημα εκπαιδεύσεως κάθε εκπαι¬ 
δευτικής σειράς είναι υποχρεωμένη να διαθέτει επαρκή 
αριθμό προσωπικού, πλήρους απασχόλησης που να έχει 
τα απαραίτητα προσόντα και να είναι ικανό στην ειδικό¬ 
τητά του και στην τεχνική της εκπαίδευσης. Σε αδυναμία 
διαθέσεως προσωπικού πλήρους απασχόλησης είναι δυ¬ 
νατή η διάθεση προσωπικού μερικής απασχόλησης κατό¬ 
πιν εγκρίσεως της Υ.Π.Α. 

2. Το προσωπικό αποτελείται από: 

2.1. Τον Διευθυντή της σχολής. 

Ο διευθυντής της σχολής θα πρέπει κατά τα τρία τελευ¬ 
ταία χρόνια να κατέχει άδεια επαγγελματία χειριστή και ει¬ 
δικότητα εκπαιδευτή αέρος. Σε περίπτωση που στερείται 
των προσόντων αυτών, ο διευθυντής μπορεί να παρουσιά¬ 
σει στην αρμόδια υπηρεσία της ΥΠΑ ένα βιογραφικό ση¬ 
μείωμα στο οποίο να εμφαίνεται ότι διαθέτει πείρα επί των 
αεροπορικών θεμάτων κατάλληλη για την εκτέλεση των 
καθηκόντων που του έχουν ανατεθεί. Ο διευθυντής σχο¬ 
λής δεν δικαιούται να συμμετέχει ενεργά στις δραστηριό¬ 
τητες άλλης σχολής. 

Ο διευθυντής θα πρέπει: 

α) Νε εξασφαλίζει τη σωστή οργάνωση και λειτουργία 
της σχολής. 

β) Να εξασφαλίζει ότι όλες οι δραστηριότητες της σχο¬ 
λής πραγματοποιούνται σε ασφαλές περιβάλλον. 

γ) Να ελέγχει την αποδοτικότητα των εκπαιδευτών εδά¬ 
φους και αέρος. 

δ) Να επιτηρεί τις εκπαιδευτικές σειρές και να επιβεβαι¬ 
ώνει ότι οι μαθητές παρουσιάζουν ικανοποιητική πρό¬ 
οδο. 

ε) Ο διευθυντής σχολής υποχρεούται να ενημερώνει το 
προσωπικό του για το περιεχόμενο, την τήρηση και εφαρ¬ 
μογή των ειδικών όρων τεχνικής εκμετάλλευσης, σε 
σχέση με τις ευθύνες και τα καθήκοντα καθενός στον το¬ 
μέα αρμοδιοτήτων του. Ειδικότερα, ο εκμεταλλευόμενος 
υποχρεούται να λαμβάνει τα κατάλληλα μέτρα και να εξα¬ 
σφαλίζει ότι το εκπαιδευτικό και λοιπό προσωπικό γνωρί¬ 
ζει τους νόμους, τους κανονισμούς και τις διαδικασίες που 


έχουν σχέση με την εκτέλεση των αντιστοίχων καθηκό¬ 
ντων του και ότι συμμορφούται προς αυτούς. 

σι) Ο διευθυντής σχολής ευθύνεται για τη σωστή 
άσκηση της τεχνικής εκμετάλλευσης των εκπαιδευτικών 
αεροσκαφών του και τη λειτουργία της σχολής. Προς 
τούτο πρέπει να λαμβάνει τα αναγκαία μέτρα, να ασκεί 
τους απαραίτητους ελέγχους και να βεβαιώνεται ότι η λει¬ 
τουργία της σχολής γίνεται σύμφωνα με την άδεια και τους 
ειδικούς όρους τεχνικής εκμετάλλευσης καθώς και ότι 
πληρούνται οι απαιτήσεις του παρόντος διατάγματος. 

2.2. Τους εκπαιδευτές πτήσεων. 

Οι εκπαιδευτές πτήσεων πρέπει να κατέχουν σε ισχύ, 
άδεια τουλάχιστον επαγγελματία χειριστή με ειδικότητα 
πτήσεων με άργαν και ειδικότητα εκπαιδευτού πτήσεων 
για τα αεροσκάφη που χρησιμοποιούνται στην εκπαί¬ 
δευση. 

Σε όποια σχολή υπάρχουν περισσότεροι από ένα εκπαι¬ 
δευτές αέρος, ο διευθυντής σχολής, θα πρέπει να ορίσει 
έναν αρχιεκπαιδευτή πτήσεων για να συντονίζει όλες της 
πτητικές δραστηριότητες της σχολής. Ο διευθυντής σχο¬ 
λής μπορεί να είναι αρχιεκπαιδευτής πτήσεων, εάν διαθέ¬ 
τει τα ανάλογα προσόντα. 

2.3. Τους εκπαιδευτές εδάφους. 

Οι εκπαιδευτές εδάφους πρέπει να έχουν αποδεδειγ¬ 
μένη κατάρτιση που να καλύπτει το διδασκόμενο μάθημα, 
κατάλληλη εμπειρία στα αεροπορικά θέματα και γνώση 
στην τεχνική της διδασκαλίας. Οι εκπαιδευτές αέρος μπο¬ 
ρούν να χρησιμοποιούνται και ως εκπαιδευτές εδάφους, 
εάν διαθέτουν τα ανάλογα προσόντα. 

2.4. Το Διοικητικό προσωπικό. 

Το διοικητικό προσωπικό πρέπει να είναι επαρκές για να 
τηρούνται: 

Μητρώα εκπαιδευτικής προόδου του κάθε μαθητή, λε¬ 
πτομερή στοιχεία της παρεχόμενης εκπαίδευσης στο 
έδαφος, στην πτήση και ενδεχομένως απομιμητή πτήσης 
καθώς και τακτικές εκθέσεις προόδου που βασίζονται σε 
ατομικές κρίσεις και αναφορές των εκπαιδευτών. 

2.5. Το Τεχνικό Προσωπικό. 

Το τεχνικό προσωπικό της σχολής να έχει τις κατάλλη¬ 
λες άδειες και ικανότητες για τη σωστή συντήρηση των 
αεροσκαφών που χρησιμοποιούνται από αυτή. 

Άρθρο 5 

Εγχειρίδιο Τεχνικής Εκμετάλλευσης 

ι. Η σχολή πρέπει να διαθέτει καταλληλα εγχειρίδια που 
περιλαμβάνουν πληροφορίες και οδηγίες για να διεκολύ- 
νουν το προσωπικό στα καθή κοντά του και να καθοδηγούν 
τους μαθητές στην αντιμετώπιση των απαιτήσεων της εκ¬ 
παίδευσης. 

Τα εγχειρίδια θα περιλαμβάνουν: 

α) Γενικά θέματα (Τόμος ι). 

- Κατάλογος και περιγραφή όλων των θεμάτων του τό¬ 
μου. 

- Διοίκηση - Αρμοδιότητες και άσκηση διοίκησης. 

- Ευθύνες διοίκησης και διοικητικού πρσωπ'νού. 

- Πειθαρχία μαθητών, πειθαρχική δικαιοδοσία και πει¬ 
θαρχικά μέτρα. 

- Έγκριση - Εξουσιοδότηση εκτέλεσης των πτήσεων. 

- Προετοιμασία προγράμματος πτήσεων (περιορισμοί 
αριθμού πτήσεων λόγω καιρού). 

- Διακυβέρνηση α/φών - ευθύνη Κυβερνήτη. 

- Μεταφορά προσώπων της σχολής. 

* Σήματα πιστοποιητικά και εγχειρίδια α/φών και όροι 
τήρησής τους. 

- Προσόντα ιπτάμενου προσωπικού. 

- Μητρώα αδειών ικανοτήτων και ειδικοτήτων, ιπταμέ¬ 
νου προσωπικού. 

- Καταχωρήσεις ανανεώσεων αδειών, ικανοτήτων και 
ειδικοτήτων, ιπταμένου προσωπικού. 

- Χρόνος πτήσης, απασχόλησης και ανάπαυσης ιπτάμε¬ 
νου προσωπικού και μαθητών. 

- Ατομικά βιβλιάρια πτήσης - τήρησής τους και καταχώ- 
ρηση χρόνου πτήσης. 

- Εγχειρίδια συντήρησης, τεχνικές οδηγίες ΥΠΑ κ.λπ. 
ως και τεχνικά μητρώα α/φών, 

- Σχεδίαση πτήσης (γενικά). 

- Παρακολούθηση πτήσεων (γενικά) - εξοπλισμός, ρα¬ 
διοσυχνότητες που χρησιμοποιούνται από τα α/φη της 
σχολής, διακινδυνεύσεις, ατυχήματα και συμβάντα, χειρι¬ 
στές ασφαλείας κ.λπ. ως και αναγκαίες διαδικασίες και 
οδηγίες σχετικές με την αντιμετώπιση καταστάσεων επει- 
γούσης ανάγκης σε πτήση και στο έδαφος. 

β) Τεχνικά θέματα (Τόμος II). 

- Κατάλογος και περιγραφή όλων των θεμάτων του τό¬ 
μου. 

- Συνοπτική περιγραφή χρησιμοποιούμενων αεροσκα¬ 
φών. 

- Χειρισμός αεροσκαφών, πίνακες ελέγχου διαδικασιών 
πτήσης (ΟΗΕΟΚ ϋ5Τ) περιορισμοί πτητικής λειτουρ¬ 
γίας. 

- Διαδικασίες επείγουσας ανάγκης. 

- Ραδιοτηλέφωνα και ραδιοναυτιλιακά βοηθήματα, 
γ) θέματα σχεδίασης πτήσης (Τόμος III). 

- Κατάλογος και περιγραφή όλων των θεμάτων του τό¬ 
μου. 

- Επιδόσεις αεροσκαφών. 

- Σχεδίαση πτήσης (καύσιμα, ελάχιστο ύφος ασφα¬ 
λείας, ναυτιλιακός εξοπλισμός κ.λπ.). 

- Φόρτωση (βάρος, ζυγοοτάθμιση, περιορισμοί). 

- Μετεωρολογικά ελάχιστα με εκπαιδευτή. 

- Μετεωρολογικά ελάχιστα μαθητή ΜΟΝΟΣ (801-0) σε 
διάφορα στάδια της εκπαίδευσης. 

- Διαδρομές και περιοχές εκπαίδευσης. 

- δ) θέματα εκπαίδευσης (Τόμος IV). 

- Κατάλογος και περιγραφή όλων των θεμάτων του τό¬ 
μου. 

- Ανάθεση καθηκόντων εκπαίδευσης. 

- Αρχική εκπαίδευση. 

-Επαναληπτική εκπαίδευση. 

-Τυποποίηση εκπαίδευσης. 

- Ελεγχοι ικανότητας. 

-Προαγωγική εκπαίδευση. 

- Ελεγχοι προαγωγικής ικανότητας. 

- Εκπαιδευτικά συμβούλια. 

2. Αντίτυπα του εγχειριδίου τεχνικής εκμετάλλευσης 
αεροσκαφών αεροπορικής σχολής καθώς και οι τροποποι¬ 
ήσεις και προσθήκες που γίνονται κατά καιρούς σ’ αυτό 
διανέμονται: 

α) Στην Υπηρεσία Πολιτικής Αεροπορίας, 
β) Στους χειριστές εκπαιδευτές των α/φών του εκμε¬ 
ταλλευόμενου. 

γ) Σε κάθε άλλο αρμόδιο πρόσωπο που εμπλέκεται στο 
κύκλωμα της τεχνικής εκμετάλλευσης μέσα στα πλαίσια 
λειτουργίας της σχολής. 


3. Η σχολή υπσχρεούται να καθιερώσει σύστημα με το 
οποίο βεβαιούται όπ οι τροποποιήσεις και συμπληρώσεις 
που γίνονται κάθε φορά έχουν ληφθεί από τους κατόχους 
του εγχειριδίου. 

Αρθρο 6 

Αεροσκάφη. Απαιτήσεις - Εξοπλισμός 
1. Αεροσκάφη που χρησιμοποιούνται από Αεροπορική 
Σχολή για την παροχή εγκεκριμένης εκπαίδευσης πρέπει 
να πληρούν τις κατωτέρω απαιτήσεις της ΥΠΑ. 
α) Σε κάθε αεροσκάφος πρέπει να υπάρχουν: 

- Σε ισχύ πιστοποιητικό πτητικής ικανότητας για την κα¬ 
τηγορία και τάξη που ανήκει το αεροσκάφος. 

- Πιστοποιητικό εγγραφής στα Μητρώα ελληνικών πολι¬ 
τικών αεροσκαφών και γραμμένα σ’ αυτό τα Σήματα Εθνι¬ 
κότητας και νηολόγησης. 

β) Η συντήρηση για τη διατήρηση της πτητικής Ικανότη¬ 
τας των αεροσκαφών, θα πρέπει να γίνεται σύμφωνα με 
τις οδηγίες του κατασκευαστού και τις Τεχνικές Οδηγίες 
της ΥΠΑ, από τον υπεύθυνο μηχανικό ή μηχανικούς της 
Σχολής. 

γ Να αναφέρονται τα αεροσκάφη στους ειδικούς όρους 

τεχνικής εκμετάλλευσης της Αεροπορικής Σχολής του 
εκμεταλλευόμενου και 

δ) Να πληρούν τις κατωτέρω ελάχιστες απαιτήσεις: 

- Να είναι εξοπλισμένα με διπλά χειριστήρια πτήσης για 
χρήση απά τον εκπαιδευτή και το μαθητή. 

- Να είναι εξοπλισμένα με τα απαραίτητα όργανα γ» να 
μπορούν οι χειριστές να διατηρούν το ίχνος πτήσης και να 
εκτελούν κατά την πτήση τους απαιτούμενους ελιγμούς 
με ασφάλεια. 

- Προκειμένου για αεροπλάνα,τα χειριστήρια αντισταθ¬ 
μιστικών επιφανειών, τροχοπεδών, πτερυγίων καμπυλό¬ 
τητας και του συστήματος προσγείωσης (εφόσον το σύ¬ 
στημα είναι αναουρόμενο), καθώς και προκειμένου για αε¬ 
ροπλάνα και ελικόπτερα, τα χειριστήρια ελέγχου κινητή- 
ρος, καυσίμου και των πυροσβεστικών μέσων του θαλά¬ 
μου διακυβέρνησης πρέπει να είναι διπλά, ή να είναι τοπο¬ 
θετημένα έτσι ώστε να είναι προσιτά και τον εκπαιδευτή 
και το μαθητή όταν κάθονται κανονικά στις συνήθεις θέ¬ 
σεις τους, με τις ζώνες ασφαλείας του καθίσματος και 
τους διαγωνίους ιμάντες ώμου ή τους ιμάντες ασφαλείας 
δεμένους. 

- Να διαθέτουν τουλάχιστον δύο πομποδέκτες νΗΡ, 
ελεγχόμενους από τις θέσεις του μαθητή και του εκπαι¬ 
δευτή. 

2. Πέραν της κάλυψης των προαναφερομένων απαιτή¬ 
σεων και σύμφωνα με τους ισχύοντες Κανονισμούς, για 
πτήσεις με όργανα κάθε αεροσκάφος πρέπει να είναι εξο¬ 
πλισμένο με: 

- Γ υροσκοπικό εν δείκτη στροφών συνδυασμένο μετά 
ενδείκτου ολισθήσεων. 

- Γ υροσκοπικό τεχνητό ορίζοντα. 

- Γυροσκοπικό ενδείκτη πορείας. 

- Ενδείκτη βαθμού ανόδου - καθόδου. 

- Υψόμετρο ευπαθές, ρυθμιζόμενο για αλλαγές της βα¬ 
ρομετρικής πίεσης. 

- Σύστημα ένδειξης ταχύτητας αέρος (ταχύμετρο), εφο¬ 
διασμένο προκειμένου για αεροπλάνα, με κατάλληλο 
μέσο για πρόληψη κακής λειτουργίας από παγοποίηση. 

- Δύο δέκτες νΟΗ, ή ένα δέκτη νΟΒ εφόσον το αερο¬ 
σκάφος είναι εξοπλισμένο με <3Ρ5, 

- Δέκτη ΑΘΕ. 

-ΤΗΑΝ8ΡΟΝΟΕΒ. 

- Δέκτη 75 ΜΗ2 (ΜΑΒΚΕΠ). 

3. Αεροπλάννα που χρησιμοποιούνται για βασική εκπαί¬ 
δευση πρέπει να είναι κατάλληλα για επίδειξη απώλειας 
στήριξης καθώς και επίδειξη κατάλληλων ενεργειών για 
αποφυγή περιδίνησης. 

4. Πρέπει να υπάρχει ένα χρονόμετρο (ωρολόγιο), με 
δείκτη δευτερολέπτων, ευκολάχρηστο από το μαθητή 
κατά την πτήση. 

5. Κατά την εξομοιούμενη πτήση σε συνθήκες πτήσης 
με όργνα, πρέπει να υπάρχουν μέσα που εμποδίζουν το 
μαθητή να εκτελεί την πτήση με τη βοήθεια εξωτερικών 
σημείων αναγνώρισης. 

Τα φορτηγά καλύμματα που χρησιμοποιούνται για την 
εκπαίδευση σε εξομοιούμενες συνθήκες πτήσης με όρ¬ 
γανα πρέπει να καλύπτουν τις ακόλουθες απαιτήσεις: 

α) Να επιτρέπουν την ελεγχόμενη οπτικά απογείωση. 

β) Να εμποδίζουν το μαθητή να χρησιμοποιεί εξωτερικά 
σημεία αναφοράς σε εξομοιούμενες συνθήκες πτήσης και 
από τις δύο πλευρές του διαμήκους άξονα του αεροσκά¬ 
φους. 

ι. Για μονοκινητήρια αεροπλάνα μέχρι 75 μοίρες. 

ιι. Για δικινητήρια αεροσκάφη μέχρι 60 μοίρες. 

γ) Να επιτρέπουν στον μαθητή και τον εκπαιδευτή 
απρόσκοπτη πρόσβαση σε όλα τα χειριστήρια με απεριόρι¬ 
στη θέα των οργάνων, ιδιαίτερα της μαγνητικής πυξίδας 
κατά τη διάρκεια πτήσης με όργανα. 

δ) Να είναι τοποθετημένα έτσι ώστε να εξασφαλίζουν 
ελάχιστη παρεμβολή στη θέα ολόγυρα της κανονικής θέ¬ 
σης καθίσματος του εκπαιδευτή. 

ε) Να είναι εύκολο να τοποθετούνται και να αφαιρούνται 
κατά την πτήση και να είναι κατασκευασμένο από υλικό 
που εύκολα θα λυγίζει. 

στ) Πρέπει να παρέχονται μέσα κάλυψης του τεχνητού 
ορίζοντα και του ενδείκτη πορείας για εκπαίδευση σε 
πτήση με περιορισμένο αριθμό οργάνων. 

Άρθρο 7 

ΕΚΠΑΙΔΕΥΤΙΚΑ ΜΕΣΑ ΚΑΙ ΕΥΚΟΛΙΕΣ 

1. Εκπαιδευτικά αεροσκάφη. 

Η σχολή πρέπει να έχει διαθέσιμο επαρκή αριθμό εκπαι¬ 
δευτικών αεροσκαφών κατηγορίας και τάξης αναλόγου με 
την παρεχόμενη από τη Σχολή εκπαίδευση. 

2. Συνθετικά εκπαιδευτικά μέσα. 

Εφόσον υπάρχουν συνθετικά εκπαιδευτικά μέσα για την 
εκπαίδευση στις διαδικασίες της πτήσεως, αυτά θα πρέ¬ 
πει να έχουν εγκριθεί από την ΥΠΑ για τα εκπαιδευτικά 
προγράμματα για τα οποία χρησιμοποιούνται. 

3. Απαιτούμενοι χώροι και μέσα εξυπηρέτησης πτήσεων 
στο αεροδρόμιο ή ελικοδρόμιο που χρησιμοποιείται για 
εκπαίδευση, ή πλησίον αυτού: 

α) Μία αίθουσα σχεδιασμού πτήσεων με τις παρακάτω 
ευκολίες: 

-κατάλληλους και σύγχρονους χάρτες και διαγράμ¬ 
ματα 

- τις τελευταίες αεροναυτικές πληροφορίες 

- τις τελευταίες μετεωρολογικές πληροφορίες 

- επικοινωνία με τον έλεγχο εναέριας κυκλοφορίας και 
την αίθουσα επιχειρήσεων 

- χάρτες στους οποίους να απεικονίζονται οι τυποποιη¬ 
μένες διαδρομές 


- χάρτες στους οποίους να απεικονίζονται οι εν ενερ- 
γεία απαγορευμένες, επικίνδυνες και περιορισμένες πε¬ 
ριοχές. 

- κάθε άλλο υλικά που έχει σχέση με την ασφάλεια των 
πτήσεων. 

β) Ευκολίες για τη θεωρητική εκπαίδευση. 

Οι σχολές πρέπει να διαθέτουν τις παρακάτω ευκολίες 
για τη θεωρητική εκπαίδευση: 

- κατάλληλες αίθουσες θεωρητικής εκπαίδευσης 

- κατάλληλο εκπαιδευτικό υλικό, για να υποστηρίζει τη 
θεωρηπκή εκπαίδευση 

- κατάλληλα μέσα για την εκπαίδευση για την εξέταση 
στην ραδιοτηλεφωνία 

- κατάλληλα βιβλία για την εκπαίδευση και την εξέταση 
στην ραδιοτηλεφωνία 

κατάλληλα βιβλία και άλλες εκδόσεις, που να καλύ¬ 
πτουν τα μαθήματα που διδάσκονται και τα εκπαιδευτικά 
αεροσκάφη, που χρησιμοποιούνται. 

4. Υγειονομική κατάσταση μαθητών - Προσωπικά μη¬ 
τρώα μαθητών. Πριν γίνει δεκτός ένας μαθητής, πρέπει να 
ενημερωθεί ότι πρέπει να έχει το κατάλληλο ιατρικό πι¬ 
στοποιητικό υγείας, πριν από την ένταξη της πτητικής εκ¬ 
παίδευσης. 

Η σχολή πρέπει να τηρεί μητρώα στα οποία να καταχω- 
ρούνται προσωπικά στοιχεία, για κάθε μαθητή, περιλαμ- 
βανομένης και της ημερομηνίας λήξης του πιστοποιητικού 
υγείας του πτυχίου, όπου απαιτείται. 

5. Μητρώα εκπαίδευσης μαθητών. 

Το σχέδιο του μητρώου στο οποίο καταγράφονται τα 
στοιχεία της εκπαίδευσης των μαθητών, πρέπει να καθο¬ 
ρίζεται στο Εγχειρίδιο Εκπαίδευσης. Στο μητρώο, πρέπει 
νά περιλαμβάνονται περιορισμένα στοιχεία κάθε μαθητή, 
το σύνολο της απαιτούμενης εκπαίδευσης στην πτήση και 
καθημερινά εγγραφή των στοιχείων της εκπαίδευσης 
στην πτήση, που θα περιλαμβάνει λεπτομέρειες των 
ασκήσεων που έγιναν, τις παρατηρήσεις του εκπαιδευτή 
για τις επιδόσεις, τους ελέγχους προόδου, περιληπτικές 
αναφορές και κρίσεις ως και τα αποτελέσματα και των τε¬ 
λικών εξετάσεων μέσα στα πλαίσια της Σχολής, πριν την 
τελική εξέταση της ΥΠΑ για την απόκτηση πτυχίου. Παρό¬ 
μοια στοιχεία τηρούνται και την εκπαίδευση εδάφους. 

Άρθρο 8 
Εκπαίδευση 

1. Προγράμματα Εκπαίδευσης. 

Τα προγράμματα εκπαίδευσης πρέπει να περιλαμβά¬ 
νουν: 

α) Ανάλυση της εκπαίδευσης στο έδαφος και την πτήση 
ανά εβδομάδα και εκπαιδευτικό στάδιο. 

β) Αναλυτικά προγράμματα πρακτικής εξάσκησης στο 
έδαφος και στην πτήση. 

γ) Ανάλυση της διαδακτέας ύλης. 

1.1. Επίπεδο εκπαίδευσης. 

α) Η εκπαίδευση που παρέχει η σχολή σε κάθε σειρά μα¬ 
θημάτων πρέπει να είναι τέτοιου βαθμού, ώστε μετά το τέ¬ 
λος της εκπαίδευσης ο αποφοίτων να καλύπτει τις απαιτή¬ 
σεις για την απόκτηση αντίστοιχης άδειας ή ικανότητας 
από την ΥΠΑ. 

Η Εκπαίδευση σε συνθετικό εκπαιδευτικό μέσο, όταν 
εφαρμόζεται, πρέπει να είναι παράλληλη με την εκπαί¬ 
δευση στην πτήση και στο έδαφος, ώστε να εξασφαλίζε¬ 
ται η ικανότητα των μαθητών στον να μπορούν να εφαρμό- 

ζουν στην πτήση τις γνώσεις που αποκτούν στο συνθετικό 
εκπαιδευτικό μέσο. 

2. Εκπαίδευση στο έδαφος και σε πτήση. 

Η διάρκεια της εκπαίδευσης στο έδαφος και στην πτήση 
ως και σε συνθετικό εκπαιδευτικό μέσο ορίζεται από τη 
σχολή και εγκρίνεται από την ΥΠΑ. 

α) Πρόγραμμα θεωρητικής εκπαίδευσης για άδεια ερα¬ 
σιτέχνη χειριστή ελαφρών αεροπλάνων. 

Η θεωρητική εκπαίδευση πρέπει να περιλαμβάνει του¬ 
λάχιστον 165 ώρες εκπαίδευσης στην τάξη, η οποία θα 
κατανέμεται ως εξής: 

- ΓΕΝΙΚΕΣ ΤΕΧΝΙΚΕΣ ΓΝΩΣΕΙΣ {θεωρία πτήσεως, σκά¬ 
φος, κινητήρας, όργανα, επιδόσεις αεροσκαφών, ζυγο- 
στάθμιση) 

ώρες: 35 

- ΜΕΤΕΩΡΟΛΟΓΙΑ: ώρες:24 

- ΑΕΡΟΝΑΥΤΙΛΙΑ: ώρες:38 

- ΝΟΜΟΘΕΣΙΑ {Μέρος I Κανόνες Εναερίου Κυκλοφο¬ 
ρίας) ώρες: 24 

Μέρος II Τεχνική εκμετάλευση α/φών, υποχρεώσεις 
χειριστών σε περίπτωση αεροπορικού ατυχήματος, δικαι¬ 
ώματα και υποχρεώσεις χειριστών ιδιωτικών αεροπλάνων, 
ώρες: 12) 

-ΑΓΓΛΙΚΑ: ώρες: 10 

-ΡΑΔΙΟΤΗΛΕΦΩΝΙΑ: ώρες: 10 

-ΤΕΧΝΙΚΗ ΠΤΗΣΕΩΝ: ώρες: 10 

-ΑΝΘΡΩΠΙΝΕΣ ΔΥΝΑΤΟΤΗΤΕΣ ΚΑΙ ΠΕΡΙΟΡΙΣΜΟΙ 
{Βασική φυσιολογία και Ψυχολογία, κρίση και ικανότητα 
λήψεως αποφάσεων) ώρες: 2 

β) Πρόγραμμα εκπαίδευσης σε πτήση, για άδεια ερασι¬ 
τέχνη χειριστή με ικανότητα στην τάξη των ελαφρών μονο¬ 
κινητήριων αεροπλάνων. 

Το πρόγραμμα για την εκπαίδευση στην πτήση αναλύε¬ 
ται: 

ΣΥΝΟΛΙΚΑ 

Ο υποψήφιος πρέπει να έχει συμπληρώσει τουλάχιστον 
40 ώρες εκπαίδευσης αέρος σαν κυβερνήτης από τις 
οποίες όχι περισσότερες από 5 μπορεί να έχουν πραγμα¬ 
τοποιηθεί σε εγκεκριμένο συνθετικό εκπαιδευτικό 
μέσο. 

-ΜΟΝΟΣ 

Ο υποψήφιος πρέπει να έχει συμπληρώσει τουλάχιστον 
15 ώρες πτήσης ΜΟΝΟΣ μέσα στα πλαίσια εκπαίδευσης 
εγκεκριμένης σχολής, από τις οποίες τουλάχιστον 5 ώρες 
πρέπει να είναι ναυτιλία ΜΟΝΟΣ και στις οποίες πρέπει να 
περιλαμβάνεται ένα ταξίδι συνολικής διαδρομής τουλάχι¬ 
στον 270χιλ/ρων, στη διάρκεια του οποίου έκανε πλήρεις 
προσγειώσεις σε δύο τουλάχιστον διαφορετικά αεροδρό¬ 
μια. 

γ) Για την απόκτηση αδείας ερασιτέχνη χειριστή με ικα¬ 
νότητα στην τάξη των ελαφρών πολυκινητηρίων αεροπλά¬ 
νων. απαιτείται συνολική εκπαίδευση αέρος ως Κυβερή- 
της τουλάχιστον 50 ωρών, εκ των οποίων οι 10 τουλάχι¬ 
στον σε πολυκινητήρια. 

δ) Πρόγραμμα θεωρητικής εκπαίδευσης για άδεια ερα¬ 
σιτέχνη χειριστή ελαφρών ελικοπτέρων απλού στρο¬ 
φείου. 

Η θεωρητική εκπαίδευση στην τάξη πρέπει να περιλαμ¬ 
βάνει τουλάχιστον 175 ώρες εκπαίδευσης, η οποία θα κα- 
τανέμεται ως εξής: 

- ΓΕΝΙΚΕΣ ΤΕΧΝΙΚΕΣ ΓΝΩΣΕΙΣ (θεωρία πτήσεως 
στροφειοπτέρων, σκάφος, κινητήρες, στοφεία, όργανα, 


ζυγοστάθμιση επιδόσεις στροφειοπτέρων, προ πτήσεως 
επιθεώρηση, χειρισμοί επείγουσας ανάγκης) ώρες: 35. 

-ΕΙΔΙΚΕΣ ΤΕΧΝΙΚΕΣ ΓΝΩΣΕΙΣ ΕΠΙ ΤΥΠΟΥ ΣΤΡΟ- 
ΦΕΙΟΠΤΕΡΟΥ 

(Σκάφος, κινητήρες, στροφεία, επιδόσεις, διαγράμ¬ 
ματα, ζυγοστάθμιση, χαρακτηριστικά πτήσεως, διαδικα¬ 
σίες επείγουσης ανάγκης) ώρες: 10 

- ΜΕΤΕΩΡΟΛΟΓΙΑ ώρες: 24 
-ΑΕΡΟΝΑΥΤΙΛΙΑώρες: 38 

- ΝΟΜΟΘΕΣΙΑ {Μέρος I, Κανόνες Εναερίου Κυκλοφο¬ 
ρίες ώρες: 24 

Μέρος, II, Τεχνική Εκμετάλευση, υποχρεώσεις χειρι¬ 
στών σε πείπτωση ατυχήματος, δικαιώματα και υποχρεώ¬ 
σεις χειριστών ιδιωτικών στροφειοπτέρων) ώρες: 12 
-ΑΓΓΛΙΚΑ: ώρες: 10 

- ΡΑΔΙΟΤΗΛΕΦΩΝΙΑ: ώρες: 10 
-ΤΕΧΝΙΚΗ ΠΤΗΣΕΩΝ: ώρες: 10 
-ΑΝΘΡΩΠΙΝΕΣ ΔΥΝΑΤΟΤΗΤΕΣ ΚΑΙ ΠΕΡΙΟΡΙΣΜΟΙ 

(Βασική φυσιολογία και Ψυχολογία, κρίση και ικανότητα 
λήψεως αποφάσεων) ώρες: 2 
ε) Πρόγραμμα εκπαίδευσης σε πτήση, για άδεια ερασι¬ 
τέχνη χειριστή ελαφρών ελικοτέρων απλού στροφείου. 

Το πρόγραμμα για την εκπαίδευση στην πτήση αναλύε¬ 
ται: 

ΣΥΝΟΛΙΚΑ 

Ο υποψήφιος πρέπει να έχει συμπληρώσει τουλάχιστον 
40 ώρες πτήσεως ως χειριστής ελικοπτέρων εκ των 
οποίων 20 ώρες σε διπλό χειρισμό. 

- ΜΟΝΟΣ 

10 ώρες πτήσης ΜΟΝΟΣ από τις οποίες τουλάχιστον 5 
ώρες σε πτήση ταξιδιού, να έχει δε πραγματοποιηθεί κατά 
την διάρκεια αυτής της πτήσεως προσγείωση σε πεδίο 
προσγείωσης που να απέχει τουλάχιστον 47 χιλ/ρα από το 
σημείο αναχώρησης. 

Η κατά τα ανωτέρω απαιτούμενη εκπαίδευση για την 
απόκτηση αδείας ερασιτέχνη χειριστή σε μία από τις δύο 
κατηγορίες ελαφρών αεροσκαφών (αεροπλάνα - ελικό¬ 
πτερα) μειούται κατά το 1/3, προκειμένου για τους κατό¬ 
χους οε ισχύ πτυχίου χειριστού στην άλλη κατηγορία, εφό¬ 
σον έχουν πτητική πείρα άνω των 100 ωρών. 

στ) Πρόγραμμα θεωρητικής και πρακτικής εκπαίδευσης 
για απόκτηση ειδικότητας με όργανα σε ελαφρά αερο¬ 
πλάνα και ελικόπτερα. 

Γ ια την απόκτηση ειδικότητας με όργανα απαιτείται 
πείρα 200 ωρών πτήσεως ως χειριστής από τις οποίες 100 
ώρες Κυβερνήτης συμπεριλαμβανομένων 35 ωρών ναυτι¬ 
λίας (ταξιδίου) 50 ώρες με συνθήκες πτήσεως με όργανα 
εκ των οποίων 25 ώρες μπορεί να έχουν πραγματοποιηθεί 
σε εγκεκριμένο συνθετικό εκπαιδευτικό μέσο. 

αα) θεωρητική εκπαίδευση τουλάχιστον 250 ωρών που 
θα κατανέμεται ως εξής: 

- ΜΕΤΕΩΡΟΛΟΓΙΑ ώρες: 50 
-ΑΕΡΟΝΑΥΤΙΛΙΑ ώρες: 50 

- ΣΧΕΔΙΟ ΠΤΗΣΗΣ ώρες: 45 

- ΡΑΔΙΟΒΟΗΘΗΜΑΤΑ ώρες: 30 
-ΝΟΜΟΘΕΣΙΑ (Τόμος I Κανόνες εναερίου κυκλοφο¬ 
ρίας) ώρες:25 

-Λήψη και ερμηνεία ακουστικών σημάτων Μ085Ε 
ώρες: 5 

- ΡΑΔΙΟΤΗΛΕΦΩΝΙΑ ώρες: 10 
-ΑΓΓΛΙΚΑ ώρες: 5 
-ΟΡΓΑΝΑώρες: 30 

ββ) Εκπαίδευση σε πτήση για απόκτηση ικανότητας 
πτήσεως με όργανα σε ελαφρά αεροπλάνα: 

50 τουλάχιστον ώρες σε πτήση με όργανα, από τις 
οποίες 25 τουλάχιστον ώρες πρέπει να έχουν συμπληρω¬ 
θεί σε μονοκινητήρια ή πολυκινητήρια αεροπλάνα αλλά όχι 
λιγότερες από 15 σε πολυκινητήρια, οι δε υπόλοιπες σε 
εγκεκριμένο συνθετικό εκπαιδευτικό μέσο. 

γγ) Εκπαίδευση σε πτήση για απόκτηση ικανότητας με 
όργανα σε ελαφρά ελικόπτερα, απλού στροφείου. 

50 ώρες πτητικής πείρας από τις οποίες θα πρέπει οι 25 
ώρες να είναι πτήσεις διπλού χειρισμού με κανόνες πτή- 
σεως με όργανα επί ελικοπτέρου εκ των οποίων τουλάχι¬ 
στον 5 ώρες επί του ελικοπτέρου στο οποίο πρόκειται να 
του απονεμηθεί η ικανότητα τύπου, οι δε υπόλοιπες 25 
ώρες εκπαίδευσης μπορούν να πραγματοποιηθούν σε 
εγκεκριμένο συνθετικό εκπαιδευτικό μέσο. 

Οι ανωτέρω εκπαιδεύσεις σε πτήση προσμετρώνται 
στην συνολικά απαιτουμένη πτητική πείρα, για απόκτηση 
ικανότητας πτήσεων με όργανα σε αεροπλάνα ή ελικό¬ 
πτερα. 

ζ) Τα αναλυτικά προγράμματα εκπαίδευσης πρέπει να 
καλύπτουν τουλάχιστον την αναλυτική εξεταστέα ύλη για 
απόκτηση αδείας, ικανότητας ή ειδικότητας, όπως προ- 
βλέπονται από τις σχετικές αποφάσεις του Διοικητού 
ΥΠΑ. 

Άρθρο 9 

Δειγματολογικοί έλεγχοι πτήσης 

Η Υ.Π.Α. δύναται να ορίσει αξιολογητές για τον έλεγχο 
της παρεχόμενης εκπαίδευσης εδάφους και αέρος για την 
διαπίστωση της προόδου των μαθητών σε οποιαδήποτε 
φάση κάθε σειράς μαθητών. 

Οι εν λόγω αξιολογητές της Υ.Π.Α. προετοιμάζουν το 
θέμα εκτέλεσης πτήσεων αξιολόγησης με τον αρχιεκπαι- 
δευτή πτήσεων της σχολής και παρακολουθούν την προ 


της πτήσης ενημέρωση του μαθητή. 

Τα μητρώα εκπαίδευσης μαθητών διατίθενται στον 
αξιολογητή της Υ.Π.Α. 

Ο αξιολογητής της Υ.Π.Α. πληροφορεί τον αρχιεκπαι- 
δευτή πτήσεων της σχολής ή τον αναπληρωτή του δια τις 
τυχόν αδυναμίες στην απόδοση του μαθητή που διαπιστώ¬ 
νει και που αποκλίνουν από τις καθιερωμένες διδακτικές 
μεθόδους και ειδικότερα με τα αναφερόμενα στο μητρώο 
εκπαίδευσης του μαθητή. 

Άρθρο 10 

Αναλυτική ύλη μαθημάτων 

Η αναλυτική ύλη μαθημάτων είναι αυτή που προβλέπε- 
ται από την Υ.Π.Α. για τις εξετάσεις προς απόκτηση 
άδειας ερασιτέχνη χειριστή ιδιωτικών αεροπλάνων και ελι¬ 
κοπτέρων και ειδικότητα πτήσεως δι’ οργάνων. 

Άρθρο 11 

Μεταβατικές διατάξεις 

Οι υφιστάμενες σχολές υποχρεούνται να προσαρμο¬ 
στούν στις διατάξεις του παρόντος εντός χρονικού διαστή¬ 
ματος δώδεκα (12) μηνών από την ημερομηνία δημοσίευ¬ 
σης του στην Εφημερίδα της Κυβερνήοεως, οπότε θα 
παϋσει η ισχύς της υπ' αριθμ. ΥΠΑ/Ε1/Α/8-1/12792/ 
1463/7.7.65 (ΦΕΚ Β 407) Υπουργικής Απόφασης. 

Στον Υπουργό Μεταφορών και Επικοινωνιών ανατίθεται 
η δημοσίευση και εκτέλεση του παρόντος διατάγματος. 

Αθήνα, 24 Αυγοϋστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΚΟΙΝΟΝΚ» 

ΑΘΑΝΑΣΙΟΣ ΤΖΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


• 

Διεύθυνση 

Ταχ, Κώδικας : 

Καποδιστρίου 34 

104 32 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολομού 51 τηλ.: 52.4Β. 188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Γισ πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού)αυξάνεταικστό 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Γιο το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ισ) Γιο όλα τα Τεύχη εκτός ΤΑΕ-ΕΠΕ 


Πληρού 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















